141. löggjafarþing 2012–2013.

Þingskjal 271 — 107. mál.

Svar

utanríkisráðherra við fyrirspurn Þuríðar Backman, Marðar Árnasonar og

Birkis Jóns Jónssonar um undirritun og/eða fullgildingu

á samningum Evrópuráðsins.

Hvað líður undirritun og/eða fullgildingu eftirtalinna samninga Evrópuráðsins af Íslands hálfu og hvenær er fyrirhugað að henni verði lokið af hálfu íslenskra stjórnvalda:

1.	Bókun nr. 12 við mannréttindasáttmála Evrópu (ETS nr. 177),

2.	Sáttmáli Evrópu um svæðisbundin eða minnihlutatungumál (ETS nr. 148),

3.	Rammasamningur Evrópuráðsins um vernd minnihlutahópa (ETS nr. 157),

4.	Félagsmálasáttmáli Evrópu (endurskoðaður) (ETS. nr. 163),

5.	Viðbótarbókun við félagsmálasáttmála Evrópu (ETS nr. 158),

6.	Samþykkt Evrópuráðsins gegn spillingu (ETS nr. 174),

7.	Samþykkt Evrópuráðsins gegn peningaþvætti o.fl. (CETS nr. 198)?

Ísland hefur undirritað sex framangreindra samninga. Ísland undirritaði samningsviðauka nr. 12 við mannréttindasáttmála Evrópu um bann við mismunun 4. nóvember 2000, Evrópu
sáttmála um svæðisbundin tungumál og tungumál minnihlutahópa 7. maí 1999, ramma
samning um vernd þjóðarbrota 1. febrúar 1995, endurskoðaðan félagsmálasáttmála Evrópu 4. nóvember 1998, samning á sviði einkamálaréttar um spillingu 4. nóvember 1999 og samn
ing um þvætti, leit, hald og upptöku ávinnings af afbrotum og um fjármögnun hryðjuverka
starfsemi 16. maí 2005. Ísland hefur að svo stöddu ekki undirritað viðbótarbókun við félags
málasáttmála Evrópu þar sem kveðið er á um kerfi fyrir kærur hópa.

Áður en til fullgildingar alþjóðasamninga kemur meta viðkomandi fagráðuneyti efnisleg áhrif samninga á þeirra sviðum og hvort þau krefjist lagabreytinga svo uppfylla megi skuld
bindingarnar sem í þeim felast. Krefjist alþjóðasamningur lagabreytinga tekur fagráðuneyti afstöðu til þess hvort rétt sé að leggja til slíkar breytingar og hvort þær séu tímabærar.

Utanríkisráðuneytið hefur haft samráð við innanríkisráðuneytið, mennta- og menningar
málaráðuneytið og velferðarráðuneytið vegna þeirra alþjóðasamninga sem hér um ræðir. Vinna er hafin hvað áhrærir hugsanlegar lagabreytingar vegna endurskoðaðs félagsmálasátt
mála Evrópu og eftir atvikum viðbótarbókunar við félagsmálasáttmála Evrópu þar sem kveðið er á um kerfi fyrir kærur hópa, samnings á sviði einkamálaréttar um spillingu og samnings um þvætti, leit, hald og upptöku ávinnings af afbrotum og um fjármögnun hryðju
verkastarfsemi. Í tilviki hinna samninganna er það mat hlutaðeigandi fagráðuneyta að ekki sé tímabært að ráðast í lagabreytingar og fullgildingu, m.a. vegna vinnu viðkomandi ráðu
neyta við að uppfylla aðrar samningsskuldbindingar.